Allerede fra morgenstunden var der meget at juble over for tilskuerne ved Made in Denmark. Og selvom den blæsende andendag af Made in Denmark slet ikke er færdig, står det allerede klart, at flere danskere er blandt de førende inden lørdagens runde. Netop nu er Joachim B. Hansen fremme på andenpladsen og Lasse Jensen nummer fire. Lasse Jensen var igen godt spillende på anden runde af Made in Denmark, og han er netop nu helt fremme som nummer tre. Thorbjørn er også klar til topstriden lørdag og er pt. nummer 13. Lasse Jensen fulgte torsdagens 67’er op med en runde i 69 slag, og i samlet seks under par efter de første to runder går nordsjællænderen ind til weekendens runder med gode sejrsmuligheder. Også Thorbjørn Olesen var tidligt ude fredag, og en runde i par placerer Thorbjørn som nummer 13 i skrivende stund. I de svære betingelser kan det sagtens være nok til top 10, når dagen er omme. Flere danskere jagter førerbold. Netop nu har Søren Kjeldsen, Lucas Bjerregaard, Thomas Bjørn, Mads Søgaard og Joachim B. Hansen påbegyndt deres anden runde. Joachim B. Hansen er kommet godt fra land og er fremme på andenpladsen, et slag foran bl.a. Lasse Jensen, mens Lucas Bjerregaard indtager syvendepladsen. Det ligner igen en helt fantastisk dansk golfdag. Og fantastisk bliver “Rød Lørdag” på Himmerland Golf & Spa Resort helt sikkert også, forudser arrangørerne. Til fordel for Kids Aid beder Made In Denmark alle bakke op om “Rød Lørdag” ved at iklæde sig så rødt tøj som muligt lørdag.

Referat:
Den store internationale golfturnering Made In Denmark, der lige nu foregår i Gatten, er indtil videre en succesfuld affære også for de nordjyske spillere.